
                      Република Србија
                       Град Нови Пазар
                      ГРАДСКО ВЕЋЕ 
                      Број: 112-242/23-2 
           Дана: 24. априла 2023. године

На основу члана 95. став 1. Закона о запосленима у аутономним покрајинама и јединицама локалне самоуправе („Сл. гласник РС“, бр. 21/2016, 113/2017, 95/2018, 114/2021, 113/2017 - др. закон, 95/2018 - др. закон, 86/2019 - др. закон, 157/2020 - др. закон и 123/2021 - др. закон), члана 11. - 18. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС“, 95/2016 и 12/2022), члана 66. став 1. тачка 13. и члана 79. Статута града Новог Пазара („Службени лист града Новог Пазара“, бр. 6/2019) и члана 67. Пословника Градског већа града Новог Пазара („Службени лист града Новог Пазара“, број 1/2014, 5/2014 и 8/2016), Градско веће града Новог Пазара, на основу Одлуке о расписивању јавног огласа за попуњавање положаја Заменика начелника Градске управе за наплату јавних прихода града Новог Пазара бр. 112-242/23 од 10. марта 2023. године, оглашава 

ЈАВНИ КОНКУРС
за попуњавање положаја
ЗАМЕНИКА НАЧЕЛНИКА ГРАДСКЕ УПРАВЕ ЗА 
НАПЛАТУ ЈАВНИХ ПРИХОДА ГРАДА НОВОГ ПАЗАРА
на  период од пет година

1. Орган у коме се положај попуњава:
· Градска управа за наплату јавних прихода града Новог Пазара, ул. 7. јули бб, Нови Пазар
2. Радно место које се попуњава:
· Заменик начелника Градске управе за наплату јавних прихода града Новог Пазара.
3. Опис послова:
· Руководи, организује и планира рад Управе, пружа стручна упутства, координира и надзире рад запослених у Управи; учествује у процесима у вези са стручним усавршавањем запослених у Управи; врши надзор над применом законских и других прописа и општих аката; одлучује у управној ствари; доноси и друга акта у складу са законом и другим прописима; подноси извештај о раду Градске управе Скупштини и Градском већу; припрема анализе, информације и извештаје из делокруга Одељења; предлаже мере за унапређење рада; обавља и друге послове по налогу Градоначелника и Градског већа.
4. Услови за рад на положају:
Општи услови:
· да је пунолетан држављанин Републике Србије;
· да има прописано образовање;
· да није правоснажно осуђиван на безусловну казну затвора од најмање шест месеци;
· да му раније није престајао радни однос у државном органу, односно органу аутономне покрајине или јединице локалне самоуправе због теже повреде дужности из радног односа.
Посебни услови:
· да има стечено високо образовање на пољу друштвено-хуманистичких наука на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету;
· да има положен државни стручни испит; 
· да има најмање пет година радног искуства у струци;
· да испуњава остале услове одређене законом, другим прописом и актом о систематизацији радних места.
5. Фазе изборног поступка и учешће кандидата: 

· Изборни поступак спроводи се из више обавезних фаза у којима се проверавају опште функционалне компетенције, посебне функционалне компетенције и фазе у којој се спроводи интервју са комисијом.
· Међу кандидатима који учествују у изборном поступку прво се провјеравају опште функционалне компетенције, а затим и посебне функционалне компетенције.

1) Опште функционалне компетенције (организација и рад органа аутономне покрајине, односно локалне самоуправе у Републици Србији - писменом провером - тест; дигитална писменост - практична провера, пословна комуникација - писменом провером - тест).
Информације о материјалима за припрему кандидата за проверу опћих функционалних компетенција могу се наћи на сајту Службе за управљање кадровима, www.сук.гов.рс.

Напомена: У погледу провере опште функционалне компетенције „Дигитална писменост“ (поседовање знања и вештина у основама коришћења рачунара, основама коришћења интернета, обради текста и табела, табеларне калкулације), ако кандидат поседује важећи сертификат, потврду или други одговарајући доказ о поседовању знања и вештина из наведених области, на траженом нивоу и жели да на основу њега буде ослобођен тестирања компетенција.
Комисија може одлучити да се кандидату изврши провера наведене компетенције, ако увидом у достављени доказ не може потпуно да оцени поседовање ове компетенције.

2) Посебна функционална компетенција за област рада Заменика начелника Градске управе за наплату јавних прихода (општи, стратегијски и финансијски менаџмент; управљање људским ресурсима; организационо понашање; управљање променама; управљање пројектима; стратегије и канали комуникације; управљање јавном политиком) - провераваће се усмено путем симулације.

3) Посебна функционална компетенција за одређено радно место:
· Планска документа (Статут града Новог Пазара, Одлука о организацији градских управа града Новог Пазара, Одлука о висини стопе пореза на имовину у граду Новом Пазару, Одлука о утврђивању зона и најопремљеније зоне у граду Новом Пазару. Одлука о стопи амортизације у граду Новом Пазару) - провераваће се писмено - путем теста.
· Прописи из делокруга радног места (Закон о локалној самоуправи, Закон о пореском поступку и пореској администрацији, Закон о општем управном поступку, Закон о финансирању локалне самоуправе, Закон о запосленим у државним органима и органима јединица локалне самоуправе) – провераваће се писмено-путем теста.

· Изборни поступак се спроводи у две фазе: у првој фази се проверавају опште и посебне функционалне компетенције, а у другој се спроводи интервју са комисијом.

6. Место рада:
· Нови Пазар.
7. Трајање радног односа:
· Радни однос се заснива на период од 5 година.
8. Докази који се прилажу уз пријаву на конкурс:
Уз пријаву са биографијом, кандидати подносе следеће доказе:
· уверење о држављанству Републике Србије (не старије од шест месеци);
· извод из матичне књиге рођених (издат на обрасцу сходно Закону о матичним књигама, објављеном у „Службеном гласнику РС“, бр. 20/09, 145/14 и 47/18);
· диплома о стручној спреми;
· исправе којима се доказује радно искуству у струци (потврде, решења и други акти из којих се види на којим пословима, са којом стручном спремом и у ком периоду је стечено радно искуство, уверење ПФЗПИО);
· уверење да кандидат није правоснажно осуђиван на безусловну казну затвора од најмање шест месеци (извод из казнене евиденције надлежне полицијске управе издат након објављивања конкурса)  (не старије од 6 месеци);
· уверење о положеном државном стручном испиту; 
· за учеснике конкурса који су били у радном односу у државном органу, односно органу аутономне покрајине или јединице локалне самоуправе, поред наведених доказа, потребно је доставити и доказ да им раније није престајао радни однос у државном органу, односно органу аутономне покрајине или јединице локалне самоуправе због теже повреде дужности из радног односа. 

Сви докази прилажу се у оригиналу или фотокопији овереној код јавног бележника (изузетно у градовима и општинама у којима нису именовани јавни бележници, приложени докази могу бити оверени у основним судовима, судским јединицама, пријемним канцеларијама основних судова, односно општинским управама, као поверени посао). Као доказ се могу приложити и фотокопије докумената које су оверене пре 1. марта 2017. године у основним судовима, односно, општинским управама. 

Одредбом члана 9. и члана 103. Закона о општем управном поступку („Службени гласник РС“, број 18/16 и 95/18-аутентично тумачење) прописано је, између осталог, да орган може да врши увид, прибавља и обрађује личне податке о чињеницама о којима се води службена евиденција, осим ако странка изричито изјави да ће податке прибавити сама. 

Документи о чињеницама о којима се води службена евиденција су: уверење о држављанству; извод из матичне књиге рођених; уверење о положеном државном стручном испиту.
 
Потребно је да учесник конкурса, уз наведене доказе, достави изјаву којом се опредељује за једну од могућности, да орган прибави податке о којима се води службена евиденција или да ће то кандитат учинити сам. 

Пример изјаве се налази на интернет презентацији Града Новог Пазара www.novipazar.rs у рубрици „огласи“, где се иста може преузети.



9. Рок за подношење пријава на конкурс и садржина пријаве:

· Рок за подношење пријава је 15 дана и почиње да тече наредног дана од дана оглашавања обавештења о јавном конкурсу у дневним новинама „Курир“, на огласној табли Градске управе за наплату јавних прихода града Новог Пазара и на интернет презентацији града Новог Пазара;
· Пријава на конкурс садржи: назив радног места за које кандидат подноси пријаву, име и презиме кандидата, датум и место рођења, адресу становања, број телефона, податке о образовању и податке о врсти и дужини радног искуства с кратким описом послова на којима је кандидат радио до подношења пријаве на конкурс. Пријава на конкурс мора бити својеручно потписана.
10. Адреса на коју се подноси пријава:
· Пријаве се достављају на адресу: Градско веће града Новог Пазара, преко Одељења за Скупштинске послове, послове градоначелника и Градског већа - Конкурсна комисија са назнаком: „За јавни конкурс за попуњавање положаја Заменика начелника Градске управе за наплату јавних прихода града Новог Пазара.

11. Место, дан и време када ће се спровести изборни поступак:
· Кандидати чији су пријаве благовремене, допуштене и потпуне, уз које су приложени сви потребни докази и који испуњавају услове за рад на одређеном радном месту, о месту, датуму и времену провере стручних способности, знања и вештина које се вреднују у изборном поступку биће обавештени на бројеве телефона које наведу у својим пријавама.
12. Лице које је задужено за давање обавештења о јавном конкурсу, радним даном од 10 до 12 часова:

· Мирсада Нумановић, сарадник за правне, кадровске, административне послове и послове управљање људским ресурсима у Градској управи за наплату јавних прихода града Новог Пазара , бр. телефона 020/320-787.

13. Објављивање конкурса:

· Овај конкурс се објављује на wеб страници www.novipazar.rs, на огласној табли Градске управе за наплату јавних прихода града Новог Пазара, дневном листу „Курир“ које се дистрибуирају на целој територији Републике Србије.

14. Напомена:

· Неблаговремене, недопуштене, неразумљиве или непотпуне пријаве и пријаве уз које нису приложени сви тражени докази у оригиналу или фотокопији, овереној од стране јавног бележника, комисија одбацује рјешењем.

· Сви изрази, појмови, именице, придеви и глаголи у овом конкурсу, који су употребљени у мушком роду, односе се без дискриминације и на особе женског пола.




ПРЕДСЕДНИК ВЕЋА

